b'\n_START_ARTICLE_\nBufo\n_START_SECTION_\nDescrierea\n_START_PARAGRAPH_\nAu un corp bondoc, greoi, cu picioarele posterioare abia cu pu\xc8\x9bin mai puternice dec\xc3\xa2t cele anterioare. Masculul este mai mic dec\xc3\xa2t femela \xc8\x99i posed\xc4\x83 organul lui Bidder. \xc3\x8en timpul reproducerii masculul cuprinde femela \xc3\xaen regiunea axilar\xc4\x83 (amplex axilar)._NEWLINE_Degetele membrelor anterioare sunt libere, iar cele de la membrele posterioare sunt palmate, fiind legate cu membrane \xc3\xaenot\xc4\x83toare interdigitale care nu ajung p\xc3\xa2n\xc4\x83 la oasele metatarsiene externe. \xc3\x8en dosul ochilor au glande parotide bine pronun\xc8\x9bate. Pupila ochiului este orizontal\xc4\x83. Limba piriform\xc4\x83 sau eliptic\xc4\x83, \xc3\xaentreag\xc4\x83, liber\xc4\x83 posterior \xc8\x99i proiectil\xc4\x83. Din\xc8\x9bii absen\xc8\x9bi. Timpanul vizibil sau ascuns sub piele. Apofizele transverse ale vertebrei sacrale sunt dilatate moderat sau mult. Urostilul articulat cu doi condili. Omosternul lipse\xc8\x99te; sternul cartila\xc2\xacginos de cele mai multe ori par\xc8\x9bial osificat.'